जिस पर हँसा जा रहा होता है उससे मजाक झेलने के लिए कहा जाता है। लेकिन हर कोई मजाक और उसकी हंसी में छुपी मनोवैज्ञानिक मार को नहीं झेल पाता है। एक मजाक, एक चुटकुला चोट दे सकता है, अपमानित कर सकता है, शर्मिंदा कर सकता है। जिससे कुछ लोग इसपर प्रतिबंध की मांग उठा देते हैं। अब सरदारों पर चुटकुले नहीं। समलैंगिकों या कालों या ट्रम्प या धर्म या अमेरिकियों या महिलाओं पर.... और अधिक चुटकुले नहीं। औरतों के मजाक करने से गुस्सा उबाल मारता है। और इसलिए यह वाला बारम्बार बहाना : महिलाओं की स्टैंड-अप कॉमेडी में “वो” मजा नहीं होता।